Loomekeel nagu iga teinegi keel on õpitav, kuigi õpingud võivad kulgeda väga erineva edukusega ja erinevate pingutuste hinnaga. Ka saavutatav lagi on õppuritel eri kõrgusel.  Nii kunsti- kui teaduskeelt on varasematel aegadel õpitud kas individuaalõppe- või tsunfti tasemel. Tänapäeval on loomekeele õppimiseks üles  ehitatud standardiseeritud haridussüsteem eriala-või ametiõppena nii kesk- kui kõrgkooli tasemel, samuti ka kraadiõppes. See süsteem tagab loometegevuse jaoks vajaliku keeleoskusetaseme saavutamise. Tänapäeval on mõeldamatu erihariduseta, seega ka oma eriala keelt ebatäielikult valdav matemaatik (või ka üldisemalt: teadlane), ning oletatavasti peab sama väide suuresti paika ka kunsti puhul.